TV5Monde grava a Sagunt part del seu reportatge sobre les falles
12 d’abril 2017

![](/media/uhrjiorw/16___dsc_0496_c1.jpg)  
  

Durant les falles, Sagunt ha sigut l'escenari de gravació del programa _Embarquement_ de la televisió francesa TV5Monde, en el qual es narra la festa de les falles des del seu descobriment i evasió a través del patrimoni, la cultura, l'art de viure d'una ciutat, regió i país. El reportatge, que s'emetrà en el mes d'octubre, compta amb una audiència mitjana de 27 milions d'espectadors.

  
Les gravacions s'han fet en les ciutats de Sagunt, Sueca i València. Concretament, a Sagunt, s'ha volgut abordar la importància de la música (bandes, xarangues, dolçainers i tabaleters, etc.) per al món de les falles, però també com a element identitari del poble valencià. TV5 Monde ha entrevistat els Germans Caballer, i ha comptat amb la col·laboració del càmera local Ricard Almenar.

  
El reportatge, patrocinat per l'Ajuntament de Sagunt i la Diputació de València, compta amb la col·laboració de la Film Office de Sagunt i la projecció de la candidatura de Sagunt com a Patrimoni de la Humanitat.

  
Per a Remei Torrent, regidora de Festes i Falles, "**és importantíssim per a la festa de les falles a Sagunt tindre una projecció en l'àmbit internacional, ja que hem d'afermar la nostra oferta tant cultural com festiva".**

*   [](http://www.facebook.com/sharer.php?u=https://aytosagunto.es/va/actualitat/tv5monde-grava-a-sagunt-part-del-seu-reportatge-sobre-les-falles/ "Facebook")
*   [](http://twitter.com/share?url=https://aytosagunto.es/va/actualitat/tv5monde-grava-a-sagunt-part-del-seu-reportatge-sobre-les-falles/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/tv5monde-grava-a-sagunt-part-del-seu-reportatge-sobre-les-falles/ "Linked In")
*   [](mailto:?body=https://aytosagunto.es/va/actualitat/tv5monde-grava-a-sagunt-part-del-seu-reportatge-sobre-les-falles/)